open-index/open-wikipedia-markdown huggingface dataset:
Aleksandr Viktorenko

**Aleksandr Viktorenko** (vene Александр Степанович Викторенко; 29. märts 1947, Olginka – 10. august 2023) oli Nõukogude Liidu ja Venemaa kosmonaut.

Viktorenko valiti kosmonaudiks 23. märtsil 1978 ja ta läks erru 30. mail 1997. Ta oli Sojuz TM-3, Sojuz TM-8, Sojuz TM-14 ja Sojuz TM-20 komandör. Ta veetis kokku 489 päeva kosmoses ja käis kuus korda avakosmoses (kokku 19 tundi ja 39 minutit).

Viktorenkol oli polkovniku auaste.

## Tunnustus
*Nõukogude Liidu kangelane (1987)
*NSV Liidu kosmoselendur (1987)
*Lenini orden (1987)
*Oktoobrirevolutsiooni orden (1990)
*Rahvaste Sõpruse orden (1992)
*orden Teenete eest Isamaa ees (1995)
Le Wast

**Le Wast** on vald Põhja-Prantsusmaal Pas-de-Calais' departemangus.

Le Wast asub u. 13 km Boulogne-sur-Merist idas, teede D252 ja D127 ristumiskoha ümbruses.

## Huviväärsused

* 11. sajandi St. Micheli kirik.
* Loss, mis pärineb 18. sajandist.

## Vaata ka

* Pas-de-Calais' departemangu haldusüksuste loend

## Viited
Daenerys Targaryen

**Daenerys Targaryen** (/dəˈnɛərɪs tɑːrˈɡɛəriən) on väljamõeldud tegelane Ameerika kirjaniku George R. R. Martini eepiliste fantaasiaromaanide sarjast "Jää ja tule laul". Ta sai kuulsaks HBO sarjas "Troonide mäng". Sarjas mängib Daeneryst Emilia Clarke.

1996. aasta teoses "Troonide mäng" esmakordselt tutvustatud Daenerys on koos oma vanema venna Viserys III-ga ("kerjuskuningas") üks viimaseid elusolevaid Targaryenide koja esindajaid.  

Järgmisena saab temast lugeda raamatutest "Kuningate heitlus" (1998) ja "Mõõkade maru" (2000). Daenerys on üks vähestest silmapaistvatest tegelastest, keda ei mainita 2005. aasta teoses "Vareste pidusöök", kuid ta naaseb sarja järgmises romaanis, "Tants lohedega" (2011).

Loo alguses on Daenerys Essosel pagenduses elav varateismeline, kes sõltub oma võimukast vanemast vennast Viserysest. Daeneryst sunnitakse abielluma Dothraki valitseja-isanda Khal Drogoga. Daenerys kohaneb eluga Dothrakkide seas ja tema tegelaskuju on tugev, enesekindel ning julge. Ta mõrvab oma julma vanema venna, jäädes ise Targaryenide dünastia viimaseks elusolevaks liikmeks ja ainsaks pärijaks, ning ta kavatseb Raudtrooni tagasi võita.

Daenerys jääb ilma oma mehest ja kaotab sündimata lapsed, kuid tal õnnestub maagia abiga lohemunadest kolm draakonit välja haududa. Seeläbi saab ta endale tiitli "Lohede ema" ("Mother of Dragons").

Lohede abiga kaupleb tütarlaps endale suure orjade armee, kelle ta kohe pärast omandamist vabadeks inimesteks kuulutab. Vabastatud orjadest enamik ühineb revolutsiooniga, mida juhib Daenerys.

Kuigi Daeneryse karakteri HBO versioonil on raamatukarakteriga võrreldes palju sarnasusi, on ta seal ka mõneti erinev, näiteks on telesarja-Daenerys raamatu-Daenerysest vanem (hilisteismeline), samuti on tal seal mitmeid müstilisi omadusi, millest raamatus pole juttu, näiteks tema seletamatu tulekindlus. Filmi-Daeneryse välimus erineb raamatu-Daeneryse välimusest mõnevõrra. Filmi-Daeneryse juuksed on pole hõbehallid (nagu raamatus), need on pigem valged. Filmis on Daeneryse silmad helesinakashallid (näitleja loomulik silmavärv); raamatu-Daenerysel on aga lillad silmad.

Emilia Clarke sai Daenerys Targaryeni kehastamise eest "Troonide mängus" mitu auhinda. Daeneryse tegelaskuju muundumine HBO sarja lõpus kangelasest kaabakaks on tekitanud kriitikute ja fännide seas pahameelt ja tuliseid vaidlusi.

## Viited
Lacres

**Lacres** on vald Põhja-Prantsusmaal Pas-de-Calais' departemangus.

Lacres asub u. 19 km Boulogne-sur-Merist kagus, teede D901, D125 ja D125e ristumiskoha ümbruses.

## Huviväärsused

* St. Martini kirik, pärineb 15. sajandist.
* 17. sajandi häärber ja talumaja.

## Vaata ka

* Pas-de-Calais' departemangu haldusüksuste loend

## Viited
Voerde

**Voerde** on linn Saksamaa lääneosas Nordrhein-Westfaleni liidumaal Weseli kreisis Reini jõe ääres.

Linnas on 35 889 elanikku (seisuga 31. detsember 2021).  

## Viited

## Välislingid
*https://www.voerde.de/
Paatjas

**Paatjas** on värvinimetus, mis tähistab pleekinud, luitunud või murtud kollast värvitooni, kahvatukollakat või  hallikaskollast.

Värvinimetust on kasutatud kulu, kõrte, kuivanud lehtede kohta, ka karvavärvuse kohta. Sõna on murdelise päritoluga, tulnud läti keelest.

Sõnaveeb annab paatja sünonüümiks liivavärvuse.

## Pildid

Autumn Grass.jpg|Sügisene kuivanud rohi
Russula ochroleuca G4 (1).JPG|Paatjas pilvik *Russula ochroleuca*
Russula.ochroleuca.-.lindsey.jpg|*Russula ochroleuca*
Hedgehog fungi2.jpg|Hele timpnarmik on iseloomuliku paatja värvusega
Lactarius pallidus 77603.jpg|Pöögiriisikas (*Lactarius pallidus*)
Panellus stipticus 8445.jpg|Kirbe panell (*Panellus scipticus*)
Buckskin New Forest pony.JPG|Võik New Foresti poni, värvust võib kirjeldada ka paatjana
Mare and foal (Kvetina-Marie).jpg|Palomino hobune
Quarter Horse(REFON)-cleaned.jpg|Tugevalt helenenud kahvatukollane palomino
Poule 01, Sayada Tunisie mai 2013.jpg|Paatjat värvi kana Tuneesias
Ballenberg poule.JPG|Paatja sulestikuga kana Ballenbergis
Three guinea pigs (Cavia porcellus) at Keswick Public Library.jpg|Paatja värvusega merisiga esiplaanil


## Sarnase tähendusväljaga värvinimetused teistes keeltes
Inglise keeles tähistab kahvatupruunikat, tuhmkollast värvust värvinimetus *buff* (tähenduselt seemiskollane) ja *fallow*.

Prantsuse keeles tähistavad kuivanud lehtede värvust värvinimetused *[[Feuille-morte|feuille morte]]* ja *[[lavallière]]*, mõlemad toonid on helepruunid; hobuse karvavärvuse kohta *aubère*.

Saksa keeles tähistab helenemisgeeniga tekkivat kahvatut, pleekinud karvavärvust värvinimetus *falb*.

## Viited
Szemud

**Szemud** (kašuubi keeles *Szëmôłd*, saksa keeles *Schönwalde*) on küla Poolas Pomorze vojevoodkonnas Wejherowo maakonnas, Szemudi valla halduskeskus. Szemud asub Wejherowost umbes 13 km lõunas ja Gdański kesklinnast ligikaudu 30 km loodes.

Szemudi läbib ekspressmaantee S6.

Küla on esmamainitud 1311. aastal.

## Viited
Palomino

**Palomino** on üks hobuse karvavärvusi, mida eesti keeles on nimetatud ka kollaseks.

## Kirjeldus
Palomino värvi hobune on helenenud raudjas, kahvatukollase kuni kuldpruunikaskollase karvaga kehal, valge kuni kreemvalge laka ja sabaga. Kehakarva värvus varieerub kreemikast tumekollaseni, laka ja saba värvus valgest kollaseni. Palomino värvi hobustel on tavaliselt pruunid silmad ja tume nahk.

## Pildid

Quarter Horse(REFON)-cleaned.jpg|Kahvatukollane palomino. Kremellost eristab teda tume silmavärv.
Ikon- Golden Akhal Teke-Stallion.jpg|Kullakarva, klassikalist palomino värvi ahhaltekiini täkk
Cowboy's Dream.jpg|Tumekollane palomino


## Viited
Sphere Las Vegas

**Sphere**, mis kuulub kasiinokompleksi The Venetian Resort, on kerakujuline meelelahutushall, mis paikneb Las Vegase lõunapoolses eeslinnas Paradise'is Nevada osariigis Ameerika Ühendriikides. Koroonapandeemia tõttu mitu aastat valmimist ootama pidanud ehitis mahutab 18 600 istekohta.

Ühtlasi on see pärast valmimist maailma suurim kerajas hoone, mis kubatuurilt ületab Rootsi pealinnas Stockholmis asuvat Avicii Arenat.

## Valgusefektid
2/3 kera 81 300 m² välispinnast on varustatud LED-valgustitega, et luua maailma suurim LED-atraktsioon. Õhtuhämaruses ja ööpimeduses esitatakse üle kera kõikmõeldavaid valgusefektide abil loodud dünaamilisi vaatemängusid.

## Avamine
Sphere avatakse U2 kontserdiga 29. septembril 2023.

## Vaata ka
*Sphere London

## Viited

## Välislingid
*
*Kontserni koduleht
*Sphere Las Vegase koduleht
Szemudzka Huta

**Szemudzka Huta** (kašuubi keeles *Szëmôłdzkô Hëta*, saksa keeles *Schönwalderhütte*) on küla Poolas Pomorze vojevoodkonnas Wejherowo maakonnas Szemudi vallas. Szemudzka Huta asub Szemudist 2 km ja Wejherowost umbes 15 km lõunas ning Gdański kesklinnast ligikaudu 30 km loodes.

## Viited
Gallaruse kabel

**Gallaruse kabel** (iiri keeles *Séipéilín Ghallarais*, inglise keeles *Gallarus Oratory*) on kivist kabel Dingle'i poolsaarel Kerry krahvkonnas Iirimaal. Seda on peetud varakristlikuks kivikirikuks (Charles Smith, 1756), 12. sajandi romaani ehitiseks (arheoloog Peter Harbison, 1970) ja palverändurite varjupaigaks (Peter Harbison, 1990. aastad).

## Arhitektuur
Kabel on ehitatud suurtest tahutud kividest punasest siluri liivakivist. Ehitise 1756. aastal avastanud Charles Smith kirjeldas materjali kui pruuni looduskivi, murtud mereranniku kaljudest, kergesti töödeldavat ja väga vastupidavat. Kivid on töödeldud igast küljest ja nii, et need sobivad müüris üksteisega laitmatult kokku.

Ehitis näib olevat laotud mördita, kuid on leitud märke mördi kasutamisest vähemalt müüritise sees, kui ka välisseinal kivide vahelist mörti ei näe.

Kabel meenutab kujult kummuli pööratud paati ja siseruum on kaetud pseudovõlviga. Kivid on laotud igal uuel real väikese sammu võrra seespool ja seintes asetsevad nad väikese nurga all, nii et kivide välisserv asetseb madalamal kui siseserv. See võimaldab vihmavee äravoolu välisseina suunas. Sama ladumistehnikat on kasutatud ka  ümarhüttides (*[[clochán]]*) Dingle'i poolsaare külades.

Siseruumi suurus on umbes 4,8 korda 3 meetrit. Ruum on hämar, valgus tuleb üksnes väikesest, siseruumi suunas laienevast ümarkaaraknast idaseinas, mis paikneb läänes asuva sissepääsu vastas. Rõhtsa sillusega ukseava kõrgus on 1,67 m.

## Pildid

Gallarus_Oratory_(front).jpg|Kabel eestaates
Gallarus_Oratory_Rainbow_20070916.jpg|Kolmveerandvaade hoonest
Gallarus_oratory_sag_in_roof.jpg|Katus
Gallarus Oratory, 2011 (04).jpg|Aknaava väljast
Image:Gallarus_oratory_inside.jpg|Idaseina aken seestpoolt


## Viited

## Välislingid
* Gallarus Oratory, Dingle, Co. Kerry. - Irish Archaeology
Hella (Meister ja Margarita)

**Hella** (vene keeles *Гелла)* on tegelaskuju Mihhail Bulgakovi 1967. aastal ilmunud romaanis "Meister ja Margarita". 

Hella on nõid ja vampiir. Tal on tulipunased juuksed ja helendavad rohelised silmad. Ta on lummavalt kaunis tütarlaps. Bulgakov sai Hella nime idee raamatust "Brockhausi ja Efroni entsüklopeediline sõnastik", kus oli öeldud, et Hella olevat vampiirineiu nimi, mida kasutati Kreekas Lesbose saarel. Kui romaan oli alles tööjärgus, olevat Bulgakov nimetanud Hella tegelaskuju Martaks.
Hella karakteriloomeks olevat Bulgakovile inspiratsiooni andnud Sofija Perovskaja isiksus. Sofija Perovskaja oli vene revolutsionäär, kes osales keiser Aleksander II-le korraldatud atentaadis (mille eest ta hiljem üles poodi). 

"Meistris ja Margaritas" on teenijatüdruk Hella üks Wolandi lähemaid abilisi ning nagu Woland ütleb: "Pole ühtegi teenet, mida see tüdruk ei suudaks osutada." 2005. aasta vene seriaalis kehastab Hellat näitleja Tatjana Školnik (pseudonüüm Таня Ю – *Tanja Ju*).

## Viited
UY Scuti

**UY Scuti** (**BD-12°5055**) on Kilbi tähtkuju punane hüperhiid. VY Canis Majorise järel on see läbimõõdult suurim teadaolevatest tähtedest. Diameeter on samaväärne hinnanguliselt 1708 rittaseatud Päikesega, kuigi olles kodutähest massiivsem vaid umbes 7–10 korda.

UY Scuti asub Kotka udukogust kirdes ja A-tüüpi tähest Gamma Scuti paar kraadi põhjas. Päikesesüsteemi keskmesse asetatult neelaks selle fotosfäär vähemasti Jupiteri orbiidi. Maast on eredasti särava hüperhiiu kaugus ligikaudu 9500 valgusaastat (2900 parsekit). Siiani jõuab tähe eredus väheldaselt, kuna täht asub Cygnuse riftis kaugel galaktilise varjatuse vööndis. 

Linnutee ketta hoovas asumine viitab metallirikkusele. Astronoomide hinnangul on täht alustanud nii heeliumi sulatamist kui jätkab vesiniku sulatamist kestas, mis ümbritseb tähetuuma. Pärast raskete elementide sulatamist hakkab tuum tootma rauda, mis häirib edasise gravitatsiooni ja kiirguse tasakaalu ning põhjustab tuuma kollapsil supernoova.

## Vaatlusajalugu
UY Scuti esimene teadaolev vaatlus BD-12°5055 on kirjas saksa astronoomi Friedrich Wilhelm Argelanderi tähekataloogis “Bonner Durchmusterung” aastast 1860.

## Vaata ka
*Stephenson 2 DFK 1
*AH Scorpii
*KW Sagittarii

## Viited

## Välislingid
*
Prelude FLNG

**Prelude FLNG** on Shellile kuuluv veeldatud maagaasi ujuvplatvorm, mille ehitas Lõuna-Koreas konsortsium Technipilt-Samsungilt (TSC). 2013. aasta detsembris lasti selle massiivne topeltkerega konstruktsioon vette laevatehases Geojes.

## Kirjeldus
See on maailma suurimaks veeldatud maagaasi ujuvplatvormiks, mis on ka suurim seni ehitatud FLNG-rajatistest. Selle pikkus on 488&nbsp;meetrit, laius 74&nbsp;meetrit, kõrgus 105&nbsp;meetrit ning valmistatud enamast kui 260&nbsp;000&nbsp;tonnist terasest. Aluse veeväljasurve on täislastis umbes 600&nbsp;000&nbsp;tonni, mis on enam kui viis korda suurem kui Nimitz-klassi lennukikandjal.

## Asukoht
Alus on ankurdatud iseenda torni, mida hoiavad 16 merepõhja puuritud terasvaia, millest igaüks on 65&nbsp;meetrit pikk ja 5,5&nbsp;meetrit lai. India ookeanis paikneva gaasimaardla kohal hõljuvana asub see umbes 200&nbsp;kilomeetri kaugusel Broome'ist.

## Intsidendid
Aastail 2020–2021 peatati alusel töö seoses elektriprobleemiga peaaegu aastaks. Platvormil oli varem juhtunud kaks intsidenti, mille käigus eraldus tahtmatult gaasi. Laeva elektrivarustus katkes lisaks väikese tulekahju tõttu 2. detsembril 2021. See tõi kaasa tootmise lõpetamise ja meeskonna evakueerimise. 2022. aasta aprillis alustati alusel taas tegevust. Kuid tööd peatati uuesti streigi ajaks, mis kestis 11 nädalat kuni 25. augustini 2022.

## Viited
Rostehh

**Rostehh** (rahvusvaheline nimetus **Rostec**, vene keeles Государственная корпорация «Ростех») on Venemaa riiklik kontsern.

Rostehhi tütarettevõtted on koondunud viieteistkümnesse valdusühingusse,  millest 11 tegutsevad kaitsetööstuse valdkonnas ja 3 tsiviilsektoris. 

Ettevõtte peadirektor on Sergei Tšemezov, kelle nimetas ametisse Venemaa president Vladimir Putin. Rostehi tütarettevõtted toetasid Krimmi annekteerimist 2014. aastal.

## Viited

## Välislingid
* Rostehi koduleht
Zawierz

**Zawierz** (saksa keeles *Zagern*) on küla Poolas Warmia-Masuuria vojevoodkonnas Braniewo maakonnas Braniewo vallas. Zawierz asub Venemaa (Kaliningradi oblasti) piirist 10,5 km kaugusel, Braniewost umbes 4 km lõunas ja Olsztynist ligikaudu 75 km põhjaloodes.

Küla on esmamainitud 1311. aastal.

## Viited
Gałajny

**Gałajny** (saksa keeles *Gallehnen*) on küla Poolas Warmia-Masuuria vojevoodkonnas Bartoszyce maakonnas Górowo Iławeckie vallas. Gałajny asub Venemaa (Kaliningradi oblasti) piirist 4,5 km kaugusel, Górowo Iławeckiest 8 km kirdes, Bartoszycest umbes 18 km loodes ja Olsztynist ligikaudu 62 km põhjas.

Küla on esmamainitud 1339. aastal.

## Viited
Longfossé

**Longfossé** on vald Põhja-Prantsusmaal Pas-de-Calais' departemangus.

Longfossé asub u. 14 km Boulogne-sur-Merist kagus, teede D204 ja D215 ristumiskoha ümbruses.

## Huviväärsused

* St. Pierre'i kirik, pärineb 17. sajandist.
* 18. sajandi häärber.

## Galerii


Pilt:St.Pierre_Church,Longfossé.JPG|St. Pierre'i kirik
Pilt:Statue of Jesus.JPG|Krutsifiks linnas


## Vaata ka

* Pas-de-Calais' departemangu haldusüksuste loend

## Viited
Kandyty

**Kandyty** (saksa keeles *Canditten*, *Kanditten*) on küla Poolas Warmia-Masuuria vojevoodkonnas Bartoszyce maakonnas Górowo Iławeckie vallas. Kandyty asub Venemaa (Kaliningradi oblasti) piirist 8,5 km kaugusel, Górowo Iławeckiest 8,5 km ja Bartoszycest umbes 30 km lääneloodes ning Olsztynist ligikaudu 60 km põhjas.

Küla on esmamainitud 1285. aastal.

## Viited
Muławki

**Muławki** (saksa keeles *Muhlack*) on küla Poolas Warmia-Masuuria vojevoodkonnas Kętrzyni maakonnas Kętrzyni vallas. Muławki asub Kętrzyni kesklinnast ligi 4 km edelas ja Olsztynist umbes 65 km kirdes.

Küla on asutatud 1412. aastal.

## Viited
Phlegmacium

***Phlegmacium*** on šampinjonilaadsete seltsi vöödikuliste sugukonda kuuluv seente perekond.

## Liike
**Phlegmacium balteatocumatilis* – pargivöödik
**[[Phlegmacium boreicyanites]]*
**Phlegmacium glaucopus* – ridavöödik
**Phlegmacium triumphans* – kollane vöödik

## Välislingid
*
Kollane vöödik

**Kollane vöödik** (*Phlegmacium triumphans*) on šampinjonilaadsete seltsi vöödikuliste sugukonda kuuluv seente liik.

## Välislingid
*
Longueville (Pas-de-Calais)

**Longueville** on vald Põhja-Prantsusmaal Pas-de-Calais' departemangus.

Longueville asub u. 23 km Boulogne-sur-Merist idas, teede N42 ja D252 ristumiskoha ümbruses.

## Huviväärsused

* St. Sylvestre'i kirik, pärineb 15. sajandist.

## Vaata ka

* Pas-de-Calais' departemangu haldusüksuste loend

## Viited
Ivan Mazepa rist

**Ivan Mazepa rist** (*Хрест Івана Мазепи*) on Ukraina riiklik autasu. 

## Vaata ka
* Ivan Mazepa
Tolmav parasiitlehik

**Tolmav parasiitlehik** (*Asterophora lycoperdoides*) on šampinjonilaadsete seltsi kobarheinikuliste sugukonda kuuluv seente liik.

## Välislingid
*
Karboolvöödik

**Karboolvöödik** (*Cortinarius camphoratus*) on šampinjonilaadsete seltsi vöödikuliste sugukonda kuuluv liik seeni.

Seen kasvab okasmetsas ja on karboolilõhnaga.

## Välislingid
*
Leubringhen

**Leubringhen** on vald Põhja-Prantsusmaal Pas-de-Calais' departemangus.

Väike põllumajandusküla asub umbes 18 km Boulogne-sur-Merist kirdes, teede D249 ja D244e1 ristumiskoha ümbruses. Autoroute A16 lõikab läbi valla territooriumi keskosast.

## Huviväärsused

* St. Martini kirik, pärineb 12. sajandist.
* 12. sajandi linnuse varemed Blacourti asunduses.
* Sõjakalmistu.

## Vaata ka

* Pas-de-Calais' departemangu haldusüksuste loend

## Viited
Leulinghen-Bernes

**Leulinghen-Bernes** (hollandi: *Leulingen*; pikardi: *Leulinghin*) on vald Põhja-Prantsusmaal Pas-de-Calais' departemangus.

Leulinghen-Bernes asub umbes 16 km Boulogne-sur-Merist kirdes, teede D191 ja D231 ristumiskoha ümbruses. Autoroute A16 lõikab läbi valla territooriumi keskosast.

## Huviväärsused

* St. Legeri kirik, pärineb 14. sajandist.

14. sajandi lõpus kulges Prantsuse-Inglise piir läbi kiriku keskosa. Oli kaks sissepääsu: põhjapoolne Inglise kuninga alamatele ja lõunapoolne Prantsuse kuninga alamatele.

## Vaata ka

* Pas-de-Calais' departemangu haldusüksuste loend

## Viited
Piimašokolaad

**Piimašokolaad** on šokolaaditüüp, mis koosneb kakaoubadest, suhkrust ja piimast. See on levinuim šokolaaditüüp ning seda kasutatakse šokolaaditahvlites, batoonides ning mitmetes teistes kondiitritoodetes.

Erinevalt mõrušokolaadist sisaldab see vähem kakaoube, samas sisaldab see sarnaselt valgele šokolaadile piimapulbrit.

Piimašokolaadi leiutas 1875. aastal Šveitsi šokolaadimeister Daniel Peter. Ta segas kokku kakaopulbri, kakaoõli, suhkru ja kondenspiima, mille leiutas ta naaber Henri Nestlé. Valmistamisprotsessi arendas edasi konšeerimistehnoloogia leiutanud Rodolphe Lindt.

## Viited
Katuseraha

**Katuserahaks** (ehk regionaalseks investeeringuks) nimetatakse tinglikult riigikogu fraktsioonide jagatavat raha piirkondlikuks tegevuseks. Selline rahajagamisviis sai alguse 1990. aastate keskel, kuna valitsus ei tahtnud, et riigikogu liikmed tasakaalustatud eelarvet ümber teeks, siis lisati rahasumma, mida riigikogulased said oma huvide rahuldamiseks jagada.

See on riigieelarve teise ja kolmanda lugemise vahel otsustatav rida riigieelarves, mida jagavad poliitikud ilma riigi arengukavasid vaatamata. Katuseraha on poliitiline ja selle jagamine läbipaistmatu. Selle toetuse jagamine tekitab vaidlusi, kuna mitmed rahastusprojektid on meelehea tunnustega, sest toetatavad objektid või tegevused on mõnikord seotud poliitikutega, kes seda toetust jagavad.

## Põhimõte
Selle toetusviisi tagamõte on aidata parandada lagunevat või rajada uut taristut (sellest ka nimetus) ning pidada ülal ühiskondlikes huvides tegutsevaid (vähemalt näiliselt) valitsusväliseid organisatsioone. Koalitsioonierakonnad lepivad omavahel kokku, kui suure koguse keegi jagamiseks saab, sageli antakse mingi osa ka opositsioonile. Ei toimu põhjalikku arutelu esitatud ettepanekute põhjendatuse või oodatava mõju üle, samuti ei järgne aruandlust, olles seega mõneti kui riigihanke vastand: protsess, millega tavapäraselt avaliku raha kasutamiseks otsuseid tehakse.

## Kriitika
Katuseraha jagamist seostatakse poliitilise korruptsiooni ehk võimu müümisega. Tavapäraselt on kohaliku tasandi objektide ehitamiseks ja korrastamiseks omavalitsused ja volikogud, kus rahastus läbi arutatakse ja tähtsuse järjekorda seatakse ning seega saaks toetada taristuid ja tegevusi ka tavapäraste eelarvemehhanismide kaudu. Katuseraha abil saab aga poliitik või erakond oma huve täita, kuna poliitik on justkui selle "omanik" ja teeb mingile valdkonnale või asutusele kingituse, mille eest kingituse saaja võib tunda end võlgu olevat. Kohalikul tasandil võidakse raha suunamisega püüda valimisi mõjutada. Samuti on poliitikud püüdnud seda toetust suunata otsesemalt endaga seotud asutustesse või objektidesse, õõnestades sellega poliitikute usaldusväärsust.

Süsteem pole läbipaistev, puudub järelkontroll ja toetatav asutus või omavalitsusüksus kaotab poliitilise erapooletuse. Puudub ka kokkuvõtlik ülevaade, kuidas katuseraha aastati on kasutatud, ja analüüs, kui tõhusalt on seda rakendatud. Ministeeriumid, kes tegelevad katuseraha jagamisega, on sellega kohati raskustes, kuna see ei pruugi seonduda ministeeriumi või ka riigi strateegiaga, koormates ministeeriume lisatööga.

## Summad

* 2006. aastal 200 miljonit krooni
* 2007. aastal 200 miljonit krooni
* 2013. aastal 6 miljonit eurot
* 2018. aastall 26 miljonit eurot
* 2019. aastal 7,25 miljonit eurot
* 2020. aastal 4,32 miljonit eurot
* 2021. aastal 6,7 miljonit eurot
* 2022. aastal 3,74 miljonit eurot

## Vaata ka

* riigieelarve
* kohalik omavalitsus

## Viited
Aleksandr Hodakovski

**Aleksandr Hodakovski** (*Александр Сергеевич Ходаковский*; sündinud 18. detsembril 1972) on Donetski Rahvavabariigi poliitik ja sõjaväelane.
Rõngasjalg-vöödik

**Rõngasjalg-vöödik** (*Cortinarius trivialis*) on šampinjonilaadsete seltsi vöödikuliste sugukonda vöödiku perekonda kuuluv  seeneliik.

Eestis kasvab rõngasjalg-vöödik segametsades.

## Välislingid
*
Lämmastikoksiid

**Lämmastikoksiid** on binaarne ühend valemiga NO. See on üks paljudest lämmastiku oksiididest ning on omaduste poolest nn neutraalne oksiid (ehk siis ei anna happelist ega aluselist saadust veega reageerimisel ega reageeri aluste või hapetega). Ühendi korrektsem nimetus on lämmastikmonooksiid, rõhutamaks lämmastiku ja hapniku aatomite 1:1 suhet aine molekulis.

Organismisiseselt on lämmastikmonooksiid oluline sekundaarne virgatsaine, mis aktiveerib guanülaaditsüklaasi lahustuvat vormi ja reguleerib seekaudu veresoonte laienemist ning lihaste lõtvumist. Atmosfääri sattudes käitub NO aga saasteainena.

## Struktuur ja keemilised omadused

NO molekulis on hapniku- ja lämmastikuaatomi vahel kaksikside, mistõttu lämmastiku üks valentsidest on täitmata. Seega jääb lämmastikuaatomi väliskihi üks elektronidest lämmastikoksiidi koostises n-ö vabaks ning NO näol on tegemist radikaaliga.

Normaaltingimustel on NO värvitu ja lõhnatu gaas, mis on õhust vaid veidi raskem: NO molekulmass on 30 g/mol, samas kuiva õhu (kui gaaside segu) keskmine molekulmass on ligi 29 g/mol. NO lahustub mõningal määral vees, kuid ei reageeri veega. Sarnaselt paljude teiste gaasidega, väheneb NO lahustuvus temperatuuri tõustes või puhtale veele soola lisamisel.

Lämmastikmonooksiid oksüdeerub suhteliselt kergesti, moodustades lämmastikdioksiidi (NO2). Vesilahustes sisalduva hapniku toimel oksüdeerub NO nitritiooniks (NO2-).

NO on võimeline reageerima nii d-metallide kui orgaaniliste ainetega (eriti nukleofiilidega). NO seostumist molekuliga nimetatakse ka nitrosüülimiseks. Näiteks valkudes on tsüsteiinijäägi tiooli nitrosüülimine translatsioonijärgseks modifikatsiooniks, mis on seotud rakkude redokstasakaaluga, aga ka insuliini sekreteerimisega. Metallide nitrosüülkomplekse kasutatakse aga orgaanilises sünteesis katalüsaatoritena.

## Tootmine tööstuses, laboris ja organismides

Tööstuses saadakse NO põhiliselt ammoniaagi katalüütilise põletamise kaudu (temperatuuril üle 600 °C):

4NH3 + 5O2 + katalüsaator (Pt, V2O5 vms) → 4NO + 6H2O + katalüsaator

Laboratoorselt on lihtsaim NO saamise viis metallilise vase reaktsioon lahja lämmastikhappega:

8HNO3 + 3Cu → 3Cu(NO3)2 + 4H2O + 2NO

Elusorganismide rakkudes  vastutab NO sünteesi eest ensüümide NO-süntaaside (NOS) perekond. Lämmastiku allikana kasutatakse arginiini guanidinorühma ning hapnik tuleneb sissehingatavast molekulaarsest hapnikust.

## Roll saasteainena
Olenevalt sellest, mis atmosfäärikihis NO on ja millised on valitsevad valgusolud, võib NO käivitada osooni teket (troposfääris) või vastupidi põhjustada osooni lagunemist (stratosfääris). Osooni lagunemine on problemaatiline, sest stratosfääris paiknev osoonikiht neelab UV-kiirgust ja kaitseb maapealset elu päikeselt tuleva UV-kiirguse kahjulike mõjude eest. Samas maapinna-lähedane (ingl k *ground-level*) ehk troposfäärne osoon on oma oksüdeeriva toime tõttu ise kahjulik nii inimeste tervisele kui ümbritsevale keskkonnale. Seega käitub NO igal juhul keskkonna saasteainena, eriti koos lämmastikdioksiidiga.

## Viited
Tumesinine

**Tumesinine** on üks sinistest värvitoonidest. EKI ühendsõnastik defineerib tumesinist kui ploomi, tumeda viinamarja ja tormise mere värvi, paigutades tumesinise värvispektris violeti ja sinise vahele.

## Saamine
Tumesinine on tumedaks toonitud juurde lisatud mustaga (sinine + must = tumesinine) või mõne mustale lähedase tumeda värvitooniga. Tumesinise värvuse küllastus ja heledus on väiksemad kui lähtevärvusel sinisel.

## Värvitoonid
Tumesiniste värvuste hulka kuuluvad ultramariinsinine, koobaltsinine, Preisi sinine, pardisinine, meresinine, petroolisinine, safiirsinine, potisinine, kuningsinine, mereväesinine, violettsinine ja öösinine. Tumesinise tooniga võivad võivad olla ka paabulinnusinine, purpursinine, teksasinine ja terassinine. Violetsete toonide hulka loetakse ploomisinine ja kannikesesinine.

## Vaata ka
* Sinine
* Sinised värvitoonid

## Viited
Axel Disasi

**Axel Wilson Arthur Disasi Mhakinis Belho** (sündinud 11. märtsil 1998 Gonesse'is) on Prantsusmaa jalgpallur, kes mängib kaitsjana Inglismaa Premier League'i klubis Chelsea ja Prantsusmaa jalgpallikoondises.

Ta alustas klubikarjääri Prantsusmaa klubis Paris, mille meeskonnas debüteeris ta Prantsusmaa esiliigas 11. detsembril 2015 mängus Lensi vastu. Esimese värava lõi ta liigas 8. jaanuaril 2016 mängus Toursi vastu.

2016. aastal liitus ta Reimsiga, kellega tõusis 2018. aastal esiliigast Prantsusmaa kõrgliigasse. Prantsusmaa kõrgliigas lõi ta esimese värava 23. novembril 2019 mängus Metzi vastu.

2020. aasta augustis siirdus ta 13 miljoni euro eest Monacosse, kellega sõlmis viieaastase lepingu.

2023. aasta augustis sõlmis Disasi kuueaastase lepingu Chelsega. Üleminekusumma oli 38,5 miljonit naelsterlingit (45 miljonit eurot). Inglismaa kõrgliigas tegi ta debüüdi hooaja avamängus Liverpooli vastu ning lõi kohe ka värava.

2022. aasta novembris valiti Disasi maailmameistrivõistlustel osalevasse Prantsusmaa koondisse, et asendada vigastada saanud Presnel Kimpembet. Prantsusmaa koondises tegi Disasi debüüdi viimases alagrupimängus Tuneesia vastu ning sai pärast 1966. aastat esimeseks, kes on maailmameistrivõistlusel Prantsusmaa koondises debüüdi teinud.

## Viited

## Välislingid
* Profiil Chelsea FC kodulehel
The Strat

**The Strat Hotel & Casino & Tower** (varem **Stratosphere**) on Ameerika Ühendriikides Nevada osariigis Las Vegases asuv hotelli- ja kasiinokompleks, mille juurde kuulub Ameerika Ühendriikide kõrgeima vaateplatvormiga torn.

Torn on oma 350,2-meetrise kõrgusega Torontos asuva CN Toweri järel läänepoolkeral kõrguselt teine vaatetorn. Torni varasem nimi Stratosphere tähendab stratosfääri.

Magistraali Las Vegas Boulevard South ääres kõrguva torni ülaosas on niinimetatud *skypod*, mis sisaldab pöörlevat restorani Top of the World, salonge ja kahte vaatlussaali. Üle vaateplatvormi ääre ulatuvad mitmed põnevusatraktsioonid. Restoran teeb täisringi 80 minutiga.

Kompleksi jalamis asuvad ka näitusesaal ja kaubanduskeskus.

## Pilte

B-1 Lancer takeoff.jpg|Vaade ja sõjaväelennuk
Thrill Ride (Super Shot) on top of the Stratosphere, Las Vegas (3479614068).jpg|Atraktsioon
Stratosphere Las Vegas 6 2013-06-25.jpg|Atraktsioon


## Viited

## Välislingid
*
Katey Sagal

**Catherine Louise Sagal** (sündinud 19. jaanuaril 1954 Los Angeleses California osariigis) on Ameerika Ühendriikide näitleja ja laulja.

Ta on tuntud Peggy Bundyna telesarjast “Tuvikesed” ("Married... with Children", 1987–1997), Leela häälena multifilmis “Futurama” (1999–2003, 2008–2013, 2023), Cate Hennessy rollis telesarjas “8 Simple Rules” (2002–2005), Gemma Teller Morrowi rollis sarjas “Sons of Anarchy” (2008–2014) ja Louise Goldufski-Conneri rollis telesarjas “The Conners” (2018–tänini).

2011. aastal pälvis ta parima naisosatäitja Kuldgloobuse rolli eest telesarjas “Sons of Anarchy”.

## Välislingid
Las Vegas Valley

**Las Vegas Valley** ('Las Vegase org') on Las Vegase ümber koondunud suurlinnastu, mis asub Ameerika Ühendriikides Nevada osariigi lõunaosas Mojave kõrbes. See on suuruselt teine suurlinnapiirkond riigi edelaosas.

Valleys asub osariigi kolm suurimat linna: Las Vegas, Henderson ja North Las Vegas. Nende juurde kuulub lisaks 11 kohalikku võimuorganita linnamõõtu asulat, mida juhib ja haldab Clarki maakonna valitsus, need moodustavad Las Vegase valla (*Las Vegas Township*).

Nevada osariigi suurimas asustuspiirkonnas elab tänapäeval üle 2,2 miljoni inimese. Linnastu rahvaarv kolmekordistus perioodil 1990–2020.

See on maailma üks enimkülastatumaid turismipiirkondasid. 2014. aastal külastas seda rekordiliselt 41 miljonit inimest. Suurlinnastut teenindab keset Paradise'i linna asuv nelja maandumisrajaga Harry Reidi rahvusvaheline lennujaam.

## Topograafia
Orus asuvat suurlinnastut ümbritsevad nii küngastikud Apex Hills ja Sloan Hills kui ümberkaudsed mäeahelikud: Sheep Range, Las Vegas Range, Sunrise & Frenchman Mountains, River Mountains, McCullough Range ning Spring Mountains. 

## Vaata ka
*Los Angelese suurlinnastu
Jurriën Timber

**Jurriën David Norman Timber** (sündinud 17. juunil 2001 Utrechtis) on Hollandi jalgpallur, kes mängib kaitsjana Inglismaa Premier League'i klubis Arsenal ja Hollandi jalgpallikoondises.

2014. aastal siirdus ta Feyenoordi noortesüsteemist Amsterdami Ajaxi. Hooajal 2018/19 debüteeris ta Ajai noortevõistkonnas Hollandi esiliigas. Ajaxi põhimeeskonnas tegi Timber debüüdi 7. märtsil 2020 Hollandi kõrgliigamängus Heerenveeni vastu. Alates järgmisest hooajast kuulus ta Ajaxi põhikoosseisu. Esimese värava Hollandi kõrgliigas lõi ta 2. mail 2021 mängus Emmeni vastu. Hooaegadel 2020/21 ja 2021/22 tuli ta Ajaxiga Hollandi meistriks. 2022. aastal valiti Timber Ajaxi ja Hollandi jalgpalli aasta silmapaistvamaks talendiks.

2023. aasta juulis sõlmis ta pikaajalise lepingu Arsenaliga.

Aastatel 2015–2020 mängis Timber Hollandi noortekoondistes. 2018. aastal tuli ta Hollandi kuni 17-aastaste koondisega omavanuste Euroopa meistriks. Hollandi jalgpallikoondises debüteeris Timber 2. juunil 2021 sõprusmängus Šotimaa vastu. Timber kuulus Hollandi koondisse 2021. aasta Euroopa meistrivõistlustel ja 2022. aasta maailmameistrivõistlustel.

Tema kaksikvend Quinten Timber on samuti jalgpallur. Nende vanemad on pärit Kariibi mere saartelt.

## Saavutused
;Ajax
*Eredivisie: 2020–21, 2021–22
*KNVB beker: 2020–21
;Arsenal
*FA Community Shield: 2023

## Viited
Mõõtühikute süsteem

**Mõõtühikute süsteem** ehk **ühikusüsteem** on põhiühikute ja nende kaudu defineeritud tuletatud ühikute reeglipäraselt moodustatud kogum. Ühikusüsteem võib olla universaalne, unifitseeritud ja koherentne.

Ühikusüsteem on universaalne, kui seda saab rakendada kõigis teaduse, tehnika ja majanduse valdkondades. Kui seejuures saab ühesuguseid ühikuid kasutada eri valdkondade ühesuguste suuruste mõõtmiseks, on ühikusüsteem unifitseeritud. Ühikusüsteem on koherentne ja selle ühikud koherentsed, kui kõigis tuletatud ühikute definitsioonivalemites on võimalik vabaneda võrdetegurist, seega võrdsustades selle dimensioonita suurusega 1. Koherentsetes süsteemides väljendavad füüsikalisi suurusi siduvad valemid ühtlasi nende arvuliste väärtuste matemaatilisi vahekordi. Koherentsed ühikusüsteemid on näiteks CGS-süsteem ja SI-süsteem. 

Kuna füüsikalised protsessid toimuvad ruumis ja ajas, siis on kõigis nimetatud omadustega ühikusüsteemides põhiühikute hulgas pikkusühik ja ajaühik ning kolmandana massiühik. 

Ettepaneku niisuguse nn absoluutse süsteemi loomiseks tegi Saksa matemaatik Carl Friedrich Gauss 1832. aastal, pakkudes põhiühikuteks millimeeter, sekund ja milligramm. Samadel alussuurustel põhineb CGS-süsteem põhiühikutega sentimeeter, gramm ja sekund, mis võeti kasutusele 1874. aastal. See asendati 1892 MKS-süsteemiga, mille põhiühikud on meeter, kilogramm ja sekund. Süsteemi täiendati elektriliste suuruste põhiühikuga amper (MKSA-süsteem, 1946). Selle edasiarendusena kehtestati 1960. aastal rahvusvaheline mõõtühikute süsteem (SI), milles on põhiühikutena lisatud temperatuuri ühik kelvin, ainehulga ühik mool ja valgustugevuse ühik kandela.

Enamikus valdkondades on SI ainus kasutusel olev ühikusüsteem, kuid on valdkondi, kus CGS-i, eriti selle laiendatud vorme, kasutatakse endiselt, kusjuures elektriliste ja magnetiliste suuruste ühikuid defineeritakse mehaanika ühikute kaudu.

Loodud on ka mitmeid loomulike ühikute süsteeme, mis põhinevad universaalkonstantidel.

Aja jooksul välja kujunenud Briti ühikusüsteemis (*British Imperial System*) ja sellel põhinevas USA süsteemis (*U.S. Customary System*) on tänapäeval riiklikult kindlaks määratud peamiste mehaanika suuruste  – pikkuse ja massi – alusühikud ja nende väärtused SI ühikutes. Seega on nende süsteemide kõigi ühikute väärtusi võimalik teatava täpsusega väljendada SI-süsteemis. Nende süsteemide ühikud pole aga unifitseeritud ega koherentsed ning ei vasta ühikusüsteemi ülaltoodud omadustele.

## Vaata ka
* Mõõtühik
* Rahvusvaheline mõõtühikute süsteem (SI)

## Viited
Kvantkromodünaamika

**Kvantkromodünaamika** (inglise keeles *quantum chromodynamics*, QCD) on kvantväljateooria, mis kirjeldab kvarkide ja gluuonite vahelist tugevat vastastikmõju. QCD on osakestefüüsika standardmudeli oluline osa. Kvargid ja gluuonid on hadronite, nagu neutronid ja prootonid, ehitusosad. Kvantkromodünaamikas seovad tugevat vastastikmõju  ehk värvijõudu (värvusjõudu) kandvad gluouonid kvarke hadroniteks. Gluuonitel on kaheksa värvikombinatsiooni, mis koosnevad ühest värvist ja mõnest antivärvist, samas kui kvarkidel on kolm värvilaengut (ja antikvarkidel on kolm antivärvi), mida nimetatakse punaseks, roheliseks ja siniseks. (Värvinimetusi kasutatakse kokkuleppeliselt käsitluse hõlbustamiseks). 

QCDd iseloomustab asümptootiline vabadus, mis tähendab, et kvarkide lähenemisel hadronis üksteisele väheneb nendevaheline interaktsioon nulli suunas. Samas nõuab hadronis olevate kvarkide üksteisest eraldamine peaaegu lõpmatult suurt jõudu. Asümptootilise vabaduse teooria leiutasid David Politzer, Frank Wilczek ja David Gross 1973. aastal.

QCD on teatud määral analoogne kvantelektrodünaamikaga ehk QEDga, kus elektromagnetilist jõudu edasikandev massivaba footon toimib vaheosakesena nii nagu QCDs värvijõudu kandev gluuon. Kõige olulisem erinevus QCD ja QED vahel on siiski see, et gluuonid võivad oma värvilaengu tõttu üksteisega interakteeruda, kuid footonid üksteist mõjutada ei saa, sest neil puudub elektrilaeng.

Kvarke on kuus tüüpi, mida tähistatakse tähtedega u, c, t,  d, s ja b. Elementaarlaengu ühikutes mõõdetuna on u-, c- ja t-kvarkide laeng +2/3 ning d-, s- ja b-kvarkide laeng –1/3; nende liitumisel moodustuvad nukleonide jm hadronite laengud. Hadronid  ise on värvineutraalsed, s.t nende värvilaeng on alati null.
Minoru Yoshioka

**Minoru Yoshioka** (jaapani keeles 吉岡実 *Yoshioka Minoru*; 15. aprill 1919 – 31. mai 1990) oli Jaapani luuletaja, sürrealist.

Ta sündis 1919. aastal Tōkyōs. Pärast Honjo kõrgema põhikooli lõpetamist töötas ta Hongos asuvas meditsiinikirjastusettevõttes Nanzando. 
Teise maailmasõja ajal teenis ta Mandžuurias hoolitsedes ohvitseride hobuste eest.

1941. aasta lõpus ilmus tal luulekogu "液體" ("Ekitai" - *vedelik*).

Pärast sõda hakkas ta tööle toimetaja ja kirjastajana. Töötas alates 1951. aastast kuni 1978. aastani kirjastuses "Chikuma Shobō".

1959. aastal võitis ta noorte luuleauhinna (H auhind) oma luulekogu "僧侶" ("Sōryo" - *munk*; 1958) eest. 1976 võitis ta Takami Juni auhinna luulekogu "Safrani korjamine" eest ja 1983. aastal Fujimura mälestusauhinna luulekogu "薬玉" ("Kusadama") eest.

Eesti keeles on tema luuletused "Paradiis" ja "Aas" ilmunud Kruusa Kalju tõlkes luulekogus "ing•veri•tee".

## Välislingid
*https://isobarpress.com/authors/minoru-yoshioka/
*https://allpoetry.com/Minoru-Yoshioka
Johnny Hardwick

**Johnny Hardwick** (31. detsember 1958 Austin – 8. august 2023) oli Ameerika Ühendriikide näitleja.

## Välislingid
*
Kollakaspruun heinik

**Kollakaspruun heinik** (*Tricholoma fulvum*) on heiniku perekonda kuuluv seeneliik.

Eestis kasvab pruunikas heinik segametsades, parkides, kase või kuusega.

## Välislingid
*
Izumi

**Izumi** on linn Jaapanis Ōsaka prefektuuris. Asub prefektuuri edelaosas.

Linn loodi 1933. aastal. 1956. aastal liideti linnaga mitu küla.

2021. aastal oli elanike arv 184 299.

## Viited

## Välislingid
*Izumi koduleht *(jaapani keeles)*
Aira (Jaapan)

**Aira** (jaapani 姶良) on linn Jaapanis Kagoshima prefektuuris. Asub Kagoshima lahe ääres.

Elanike arv on 76 827 (1. juuli 2023).

## Viited

## Välislingid
* Aira koduleht
Akune

**Akune** (jaapani 阿久根) on linn Jaapanis Kagoshima prefektuuris. Asub Ida-Hiina mere ääres. Kesklinn asub Takamatsu jõe suudme ümber.

Linn asutati 1952. aastal, praegustes piirides on alates 1955. aastast.

Elanike arv on 18 022 (1. juuli 2023).

## Viited

## Välislingid
* Akune koduleht
Amami

**Amami** (jaapani 奄美) on linn Jaapanis Kagoshima prefektuuris. Asub Amami Ōshima saarel.

Linn alates 2006. aastast.

Elanike arv on 39 893 (1. juuli 2023).

## Viited

## Välislingid
* Amami koduleht
Merilin Paalo

**Merilin Paalo** (sündinud 6. jaanuaril 1992) on eesti võrkpallur.

Ta on alates 2021. aastast olnud Eesti võrkpallikoondise liige ja hooajast 2022/23 mänginud Eesti meistriliiga naiskonda TalTech.

## Sportlaskarjäär
### Noorteklassid
Noorteklassides esindas Paalo omavanuste Eesti meistri- ja karikavõistlustel Pärnu Spordikooli võistkonda, kellega teeniti mitmeid medaleid. Nende peatreeneriks oli Helju Sutt.

Ta kuulus aastatel 2006–2009 Eesti omavanuste noortekoondisse, kelle vanemtreeneriks oli Merle Keerutaja. Koondisega osaleti omavanuste Balti matšil, kus võideti kuld (2007).

### Eesti võrkpallikoondis
Paalo liitus esmakordselt Eesti võrkpallikoondisega 2021. aastal. 2022. aastal kaasa ei teinud töö tõttu. Koondises on ta võitnud 2023. aastal Euroopa Hõbeliiga. Ta on koondises vastavalt vajadusele mänginud libero või nurgaründaja positsioonil.

## Saavutused
**[[Naiste Balti liiga (võrkpall)|Balti liiga]]**
*2011/12  Pärnu võrkpalliklubiga
*2017/18  TÜ/Eedeniga
*2019/20  TalTech/Tradehousega
*2020/21  TalTech/Tradehousega

**[[Eesti naiste meistrivõistlused võrkpallis|Eesti meistrivõistlused]]**
*2009/10  Pärnu võrkpalliklubiga
*2011/12  Pärnu võrkpalliklubiga
*2017/18  TÜ/Eedeniga
*2018/19  TalTech/Tradehousega
*2020/21  TalTech/Tradehousega
*2021/22  TLÜ/Kikasega
*2022/23  TalTech/Tradehousega

**[[Eesti naiste karikavõistlused võrkpallis|Eesti karikavõistlused]]**
*2011/12  Pärnu võrkpalliklubiga
*2017/18  TÜ/Eedeniga
*2018/19  TalTech/Tradehousega
*2019/20  TalTech/Tradehousega
*2020/21  TalTech/Tradehousega
*2022/23  TalTech/Tradehousega
*2023/24  TalTechiga

## Viited

## Välislingid
*Merilin Paalo Mängija profiil CEV kodulehel
*Merilin Paalo Volleybox
Kuld-kübarnarmik

**Kuld-kübarnarmik** (*Hydnellum aurantiacum*) on lehternahkiselaadsete seltsi sugukonda mütsnarmikulised kuuluv seente liik.

Seenekübara alaküljel on valged narmad.

## Välislingid
*
Ants Õnnis

**Ants Õnnis** (sündinud 17. jaanuaril 1956 Tallinnas) on eesti kontrabassimängija.

Ta on õppinud viiulit aastatel 1964–1968 Nõmme Laste Muusikakoolis Peep Tõldsepa ja Tallinna Muusikakeskkoolis Paul Purga klassis. Lõpetanud 1974. aastal Tallinna Muusikakeskkooli ning 1974. ja 1979. aastal Tallinna Riikliku Konservatooriumi, kus õppis Kaupo Oldi kontrabassiklassis. 

Töötab alates 1975. aastast Eesti Riiklikus Sümfooniaorkestris (ERSO) kontrabassimängijana. Vajadusel on ta mänginud ka mandoliini ja esinenud orkestri kontrabassikvartetis. ERSO koosseisus on ta esinenud Nõukogude Liidus, Soomes, Rootsis, Norras, Lätis, Leedus, Saksamaal, Prantsusmaal, Austrias, Inglismaal, Hiinas ja USA-s. 

Lisaks on Õnnis teinud kaasa XXI Sajandi Orkestris, Põhjamaade Sümfooniaorkestris ja Haapsalu Promenaadiorkestris. 

1980. aastatel oli ta mitme kultuuriasutuse ringijuht. Sai 1986. aasta noorte lavajõudude ülevaatusel III preemia. 

Tegutses levimuusikuna Tallinna restoranides Kungla, Nõmme, Vana Toomas, Raeköök, baar-varietees Tallinn (1975–1987), ansamblites Kontor (1980–1990), Park (1989–1992), LustFest (1995), Kirss Garden (2000) ja Evermen (2003–2019, esinemised Soome ja Rootsi laevadel). Levimuusikuna on Õnnis andnud kontserte Nõukogude Liidus, Soomes, Rootsis, Hollandis ja Saksamaal. 

Ta on suupilliklubi Piccolo liige aastast 2007. Võtnud osa enamikust Pärnu suupillifestivalidest ja suvekursustest. Pärnu suupillifestivali laureaat kromaatilise suupilli kategoorias aastatel 2008 ja 2012. 

Ants Õnnis mängib sooloinstrumendina ka mandoliini. 2013. aastal asutas ta ansambli Beati Mandolini. Isa ja poeg Anto Õnnise eestvedamisel tegutsevas ansamblis domineerib mandoliini kõla ja *bel canto* laul ning selle repertuaari moodustab klassikalise muusika ja Itaalia rahvamuusika süntees. Tema juhtimisel on seitsmeliikmeline Beati Mandolini välja andnud kolm plaati: 
* "Mandoliini ja lauluga läbi Sitsiilia" (2015), 
* "Itaalia värvid" (2019) ja 
* "Rõõmsad jõulud igal pool" (2022). 

## Isiklikku
Ants Õnnise isa Aksel Õnnis (1922–2006) oli elukutseline autojuht, kes mängis tuletõrje puhkpilliorkestris klarnetit. Ema Lehti Õnnis (Tammet) (1929-2007) ja kõik tema õed-vennad olid väga laululembesed. 

Ants Õnnisel on poeg Anto Õnnis ja tütar Ave-Õnne Jalakas.

## Viited

## Välislingid
* https://erso.ee/koosseis/ants-onnis/
Juri Ess

**Dr. Juri Ess** (sündinud 2. detsembril 1985) on eesti liiklusekspert, teadlane ja ettevõtja.

## Haridus
Juri Ess kaitses 2022. aastal Tallinna Tehnikaülikoolis doktoritöö teemal "Liikluskäitumise analüüs ja targa ülekäiguraja tõhususe hindamine jätkusuutliku liiklusohutuse parandamiseks".

## Töö
Juri Ess on alates 2019. aastast Liikluslabi juhatuse liige ja tegevjuht.

31. mail 2022 valiti Juri Ess Eesti Autokoolide Liidu juhatuse liikmeks 4-ks aastaks.

Juri Ess viib läbi mootorsõidukijuhi õpetaja täienduskoolitusi ja erikursuseid Tallinna Tehnikaülikoolis.

## Tunnustus
Juri Ess sai Transpordiametilt auhinna "Aasta Innovatsioon Liiklusohutuses 2022"

Teadus kolme minutiga 2016. aasta laureaat teemaga "Liikluskorraldus ja -õnnetuste ennetamine".

## Viited
Maninghen-Henne

**Maninghen-Henne** on vald Põhja-Prantsusmaal Pas-de-Calais' departemangus.

Maninghen-Henne asub u. 8 km Boulogne-sur-Merist kirdes, teede D242 ja D233 ristumiskoha ümbruses.

## Huviväärsused
* St. Martini kirik, pärineb 19. sajandist.
* Tuuleveski.
* Kaks 17. sajandi talumaja.

## Vaata ka

* Pas-de-Calais' departemangu haldusüksuste loend

## Viited
ERP

**ERP** või **Erp** võib viidata järgnevale:
* ERP, ettevõtte ressursside planeerimise tarkvara
* Erp (Ariège), asula Prantsusmaal Ariège'i departemangus
* Erp (Erftstadt), küla Saksamaal Erfstadtis
* Erp (Põhja-Brabant), küla Madalmaades Põhja-Brabanti provintsis
* ERP ehk Eesti Rahvuspartei, katse luua põrandaalune vastupanuorga­nisatsioon okupeeritud Eestis

## Vaata ka
* Van Erp
Hüatsindisinine

**Hüatsindisinine** (prantsuse keeles *bleu jacinthe*), ka **hüatsindililla** on harv värvinimetus, mida kasutatakse peamiselt moesõnavaras. Tähistab violetjat sinist, hariliku hüatsindi õie värvust.

Värvus on karakterilt rõõmus ja lootusrikas.

Värvinimetus esineb nii 1930. aastate kui ka tänapäeva Eesti moesõnavaras

## Pildid

P1130471 Hyacinthus orientalis Common hyacinth (Hyacinthaceae).JPG|Hüatsint (*Hyacinthus orientalis*)
Plavi Zumbul 1.JPG|Metsikud hüatsindid 
Hyacinth flower.jpg|Lilla hüatsindi õis


## Variatsioonid
Prantsuskeelne värvinimetuste portaal pourpre.com annab hüatsindisinise (*bleu jacinthe*) vasteks toonivahemiku mis jääb heleda lillakassinise ja jaheda helerohelise vahele  .

RAL Design värvitoon 280 40 45 *Hyazintenblau* on asuursinise taoline kergelt lillakas sinine  , toon 280 80 10 *Hyazinthenweißblau* väga kahvatu valkjaslilla   ja toon 290 50 25 *Hyazinthenlila* kerge hele sinakaslilla  .

Pantone värvitoon 17-3619 *Hyacinth* on kergelt punakas, sirelililla taoline heledam lilla  , toon 18-3331 *Hyacinth violet* selle tumedam variant  .

## Viited
Marquise

**Marquise** on vald Põhja-Prantsusmaal Pas-de-Calais' departemangus.

Marquise on põllumajandus-, karjääri- ja kergetööstuslinn, mis asub umbes 16 km Boulogne-sur-Merist kirdes, teede D191, D231 ja D238 ristumiskoha ümbruses. Slacki jõgi voolab läbi valla, nagu kulgeb ka Autoroute A16. Marquise-Rinxenti raudteejaamal on raudteeühendused Calais' ja Boulogne-sur-Meriga.

## Ajalugu

Olles kuni 1346. aastani osa flaamikeelsest territooriumist, sai Marquise kuningas Edward III ajal pärast Crécy lahingut Inglise krahvkonnaks ja kuusnurkne kellatorn pärineb inglise ajast. 1420. aastal abiellus kuningas Henry V Marquise'i agulis Leulinghenis, mille kirikut läbis Prantsuse-Inglise piir, Charles VI tütre Catherine de Valois'ga.Marquise pälvis riikliku meedia tähelepanu 2006. aasta sügisel, kui kohalik sandarmeeria otsis välja Maurice Boiteli kuulsa maali, mis varastati 40 aastat varem ja viidi Prantsusmaalt välja.

## Huviväärsused

* St. Martini kirik, pärineb 13. sajandist.
* Vesiveski ja häärber 17. sajandist.
* Marmorikarjäärid.
* Sõjakalmistu.

## Tuntud inimesi

* Alphonse Pinart, maadeavastaja, sündis seal 1852. aastal.

## Vaata ka

* Pas-de-Calais' departemangu haldusüksuste loend

## Viited
Izumi (Kagoshima)

**Izumi** (jaapani 出水) on linn Jaapanis Kagoshima prefektuuris. Asub Yatsushiro mere ääres.

Linn moodustati 1954. aastal, 2006. aastal liideti Noda ja Takaono linn.

Elanike arv on 50 804 (1. juuli 2023).

## Viited

## Välislingid
* Izumi koduleht
Rayan Aït-Nouri

**Rayan Aït-Nouri** (sündinud 6. juunil 2001 Montreuil's) on Prantsusmaal sündinud Alžeeria jalgpallur, kes mängib vasakkaitsjana Inglismaa Premier League'i klubis Wolverhampton Wanderers ja Alžeeria jalgpallikoondises.

Ta alustas klubikarjääri Prantsusmaal. 2016. aastal liitus ta Angers'ga, kellega sõlmis 2018. aasta veebruaris esimese profilepingu. Angers' põhimeeskonnas debüteeris ta Prantsusmaa kõrgliigas 25. augustil 2018 mängus Paris Saint-Germaini vastu.

2020. aasta oktoobris läks ta Angers'st laenule Wolverhampton Wanderersi. Inglismaa kõrgliigas debüteeris ta sama aasta 20. oktoobril mängus Crystal Palace'i vastu ja lõi selles mängus kohe ka värava. 2021. aasta juulis sõlmis ta Wolverhampton Wanderersiga püsiva viieaastase lepingu.

Aastatel 2018–2020 mängis Aït-Nouri Prantsusmaa noortekoondistes. 2023. aasta jaanuaris otsustas ta Alžeeria jalgpallikoondise kasuks. Alžeeria koondises tegi ta debüüdi 23. märtsil 2023 Aafrika rahvaste karikavõistluste mängus Nigeri vastu.

## Viited

## Välislingid
* Profiil Wolverhampton Wanderersi kodulehel
Nora Lember

**Nora Lember** (sündinud 31. oktoobril 2005 Saaremaal) on eesti võrkpallur.

Ta on alates 2022. aastast kuulunud Eesti naiste võrkpallikoondisse ning hooajast 2024/23 mänginud TÜ/Bigbankis.

## Sportlaskarjäär
### Noorteklassid
Noorteklassides esindab Lember Selver Tallinn Spordikooli, kus on treeneriteks Sten Esna ja Laos Lukas. Võistkonnaga osaletakse omavanuste Eesti karika- ja meistrivõistlustel ning on tuldud mitmekordseks Eesti meistriks ja karikavõitjaks.

Aastatel 2019–2022 kuulus ta Eesti omavanuste noortekoondisse (sündinud 2004 ja hiljem), kelle peatreeneriks oli Anatoli Kuprijanovits.

### Eesti võrkpallikoondis
Alates 2022. aastast on Lember kuulunud Eesti naiste võrkpallikoondisse. Ta on Eestit esindanud Euroopa liigas kahel turniiril ning võitnud Hõbeliiga 2023. aastal. Ta on koondises mänginud nii diagonaal- kui nurgaründaja positsioonil.

## Saavutused
**[[Eesti naiste meistrivõistlused võrkpallis|Eesti meistrivõistlused]]**
*2021/22  Audentese SG/Noortekoondisega
*2024/25  TÜ/Bigbankiga

**[[Eesti naiste karikavõistlused võrkpallis|Eesti karikavõistlused]]**
*2020/21  Audentese SG/Noortekoondisega
*2021/22  Audentese SG/Noortekoondisega

## Isiklikku
Nora Lemberi onu on endine Eesti võrkpallikoondise sidemängija Veiko Lember.

## Viited


## Välislingid
*Nora Lember Mängija profiil CEV kodulehel
*Nora Lember Volleybox